stanford-oval/wikipedia huggingface dataset:
Argentiinan rugby-7-maajoukkue
Kansainväliset kisat > Kesäolympialaiset

| Kesäolympialaiset> Vuosi | Kesäolympialaiset> Sijoitus | Kesäolympialaiset> Pelit | Kesäolympialaiset> Voitot | Kesäolympialaiset> Häviöt | Kesäolympialaiset> Tasapelit | Kesäolympialaiset>  | Kesäolympialaiset>  | Kesäolympialaiset>  | Kesäolympialaiset>  |
| --- | --- | --- | --- | --- | --- | --- | --- | --- | --- |
|  2016 | Kvalifioitu | Kvalifioitu | Kvalifioitu | Kvalifioitu | Kvalifioitu | Kvalifioitu |  |  |  |
| Total | - | - | - | - | - |  |  |  |  |
Aiheesta muualla

Viralliset kotisivut (Arkistoitu – Internet Archive) (espanjaksi)
Annemarie Verstappen

| Mitalit | Mitalit | Mitalit |  |
| --- | --- | --- | --- |
|  Annemarie Verstappen |  Annemarie Verstappen |  Annemarie Verstappen |  |
Maa:   Alankomaat
Naisten uinti
|  Olympialaiset  |  Olympialaiset  |  Olympialaiset  |  |
|  Hopeaa | Los Angeles 1984 | 4 × 100 m vapaauintiviesti |  |
|  Pronssia | Los Angeles 1984 | 100 m vapaauinti |  |
|  Pronssia | Los Angeles 1984 | 200 m vapaauinti |  |
| MM-kilpailut (pitkä rata)  | MM-kilpailut (pitkä rata)  | MM-kilpailut (pitkä rata)  |  |
|  Kultaa | Guayaquil 1982 | 200 m vapaauinti |  |
|  Hopeaa | Guayaquil 1982 | 100 m vapaauinti |  |
|  Pronssia | Guayaquil 1986 | 4 × 100 m vapaauintiviesti |  |
|  Pronssia | Madrid 1986 | 4 × 100 m vapaauintiviesti |  |
|  Pronssia | Madrid 1986 | 4 × 200 m vapaauintiviesti |  |
|  Pronssia | Madrid 1986 | 4 × 100 m sekauintiviesti |  |
| EM-kilpailut (pitkä rata)  | EM-kilpailut (pitkä rata)  | EM-kilpailut (pitkä rata)  |  |
|  Hopeaa | Rooma 1983 | 4 × 100 m vapaauintiviesti |  |
|  Hopeaa | Rooma 1983 | 4 × 100 m sekauintiviesti |  |
|  Pronssia | Split 1981 | 4 × 100 m vapaauintiviesti |  |
|  Pronssia | Rooma 1983 | 4 × 200 m vapaauintiviesti |  |
|  Pronssia | Sofia 1985 | 4 × 100 m vapaauintiviesti |  |
Anna Maria ”Annemarie” Theodora Petra Verstappen (3. lokakuuta 1965 Rosmalen) on entinen alankomaalainen uimari, joka voitti uransa aikana kolme olympiamitalia, kaikki Los Angelesin kesäolympialaisissa 1984.
Vuonna 1982 hän voitti maailmanmestaruuden 200 metrin vapaauinnissa Ecuadorissa. Myöhemmin samana vuonna, hänet nimettiin Alankomaiden vuoden naisurheilijaksi. Vuonna 1983 hän rikkoi 50 metrin vapaauinnin maailmanennätyksen. Lisäksi hän voitti uransa aikana kaksi EM-hopeaa, ja kolme EM-pronssia.
Argentiinan sotilasvallankaappaus 1976

Sotilasjuntan johtaja Jorge Videla
Argentiinan sotilasvallankaappaus 1976 tapahtui 24. maaliskuuta 1976. Armeija syöksi tuolloin presidentti Isabel Martínez de Perónin vallasta ja perusti sotilasjuntan, joka hallitsi maata vuoteen 1983 saakka. Sotilasjuntan alaisuudessa käytiin likaiseksi sodaksi kutsuttu väkivaltainen kampanja.
Tausta

Vuonna 1955 Argentiinan armeija kaappasi vallan ja karkotti presidentti Juan Perónin maasta. Vuonna 1973 Perón sai luvan palata Argentiinaan, ja hänet valittiin uudelleen maan presidentiksi. Hän kuitenkin kuoli jo seuraavana vuonna, ja uudeksi presidentiksi nimitettiin hänen puolisonsa, varapresidentti Isabel Perón. Argentiina ajautui kriisiin, kun inflaatio kasvoi 600 prosenttiin vuodessa ja poliittinen väkivalta yleistyi.
Kaappaus

24. maaliskuuta 1976 presidentti Perónia kuljettaneen helikopterin miehistö pidätti hänet. Perón vietiin Neuquénin maakunnassa sijaitsevaan sotilastukikohtaan. Sotilaat miehittivät strategisia kohteita, pidättivät Perónin kannattajia, kielsivät ammattiliitot ja puolueet ja hajottivat kongressin. Vallan otti kolmihenkinen sotilasjuntta, jonka muodostivat upseerit Jorge Videla, Emilio Massera ja Orlando Agosti.
Armas Heinvuo

Vilho Armas Heinvuo, vuoteen 1946 Vieno Armas Hämäläinen, vuoteen 1947 Vilho Armas Hämäläinen (28. kesäkuuta 1914 Puumala – 8. helmikuuta 1994 Kuopio) oli suomalainen kauppias ja osuustoiminnallisten liikeyritysten johtaja, joka sai kauppaneuvoksen arvonimen.
Heinvuon vanhemmat olivat maanviljelijä Petter Hämäläinen ja Eeva Tella ja puolisot 1939–1946 Maila Rautiola ja 1947–1974 Impi Ines Sipola. Heinvuo kävi kansakoulun, kaksi luokkaa oppikoulua, Suomen Osuuskauppakoulun 1941 ja useita eri kursseja ja koulutuksia. Hän oli harjoittelija, liikeapulainen ja myymälänhoitaja Osuuskauppa Suur-Savossa Mikkelissä 1930–1937, myymälänhoitaja Osuusliike Keminseudussa 1937–1940, myymälänhoitaja Osuusliike Yhteishyvässä 1939–1940, Nummen osuuskaupan keskusmyymälän hoitaja 1941–1945, myymälätarkastaja Kuusamon Osuuskaupassa 1945–1946, Rovaniemen Osuuskaupan myymälätarkastaja 1946–1948 ja kaupallinen johtaja 1948–1950, Osuusliike Yhtymän kaupallinen johtaja Lappeenrannassa 1950–1951, Osuuskauppa Kiven liikkeenhoitaja Nurmijärvellä 1952–1953, Iisalmen Osuuskaupan toimitusjohtaja 1954–1958 ja Kuopion Osuusliikkeen kaupallinen johtaja ja toimitusjohtaja 1959–1976. Kuopion kaupunginvaltuuston jäsen Heinvuo oli 1965–1968 ja hänellä oli lisäksi useita osuustoiminnallisia ja muita luottamustehtäviä. Molempiin sotiin osallistunut Heinvuo oli sotilasarvoltaan reservin ylivääpeli. Hän sai kauppaneuvoksen arvonimen 1971.
Ardon (Sveitsi)

| Ardon |
| --- | --- |
 Viiniviljelmät hallitsevat Ardonin maisemaa.
 vaakuna

 Ardon
 Koordinaatit: 46°12′30″N, 7°15′30″E 
Valtio:   Sveitsi
Kantoni:  Valais
Hallintoalue:  Contheyn alue
Pinta-ala:  
 – Kokonaispinta-ala:  20,34 km²
Korkeus:  473–2 969 m
Väkiluku (31.12.2017)  (vakinaiset asukkaat):  3 137
 – Väestötiheys:  154 as./km²
 
 www.ardon.ch 
Infobox OKVirheellinen NIMI-arvo: 
Ardon on kunta Sveitsissä Valais’n kantonissa. Siellä on runsaat 3 000 vakinaista asukasta. Ardon on yksi Contheyn hallinnollisen alueen (ransk. District de Conthey) viidestä kunnasta.
Sijainti

Ardon sijaitsee Valais’n ranskankielisessä osassa Sionista kymmenisen kilometriä länteen. Ardon muodostaa yhtenäisen taajama-alueen itäisten naapuriensa, Contheyn ja Vétrozin kanssa. Etelässä kunnan rajana on Rhônejoki. Ardonin korkein kohta on Haut de Cry -vuori (2 969 m mpy.).
Talous > Viininviljely

Ardon on viininviljelyaluetta: Rhônen laakson pohjoisrinteellä on viinitarhoja 1,6 neliökilometriä. Yleisimmät rypälelajikkeet ovat Pinot Noir, Gamay ja Fendant.
Talous > Vesivoima

Ardonissa Lizernejoen alajuoksulla on Lizerne et Morge SA -yhtiön 50 MW vesivoimalaitos. Voimalaitokseen johdetaan sekä Lizernen että Morgejoen vedet noin 1 400 metrin korkeudesta alkavia tunneleita pitkin. Voimalaitoksen putouskorkeus on 837 metriä ja maksimivirtaama 7,5 kuutiometriä sekunnissa. Voimalaitosyhtiön omistajia ovat Sionin kaupunki 70 %, Forces Motrices Valaisannes 20 % ja Sierren kaupunki 10 %.
Liikenne

Rhônen laaksossa kulkeva SBB:n rautatie ja moottoritie A9 Lausannesta Brigiin kulkevat Ardonin kautta. Sionista Martignyyn liikennöivät postiautot kulkevat Ardonin kautta.
Lizernejoen kanjonin eteläinen pää.
Lizerne et Morge -yhtiön voimalaitoksen ohijuoksutuskanava.
Aiheesta muualla

Kuvia tai muita tiedostoja aiheesta Ardon (Sveitsi) Wikimedia Commonsissa
Allet-Zwissig, Danielle: Ardon (Sveitsin historiallisen tietosanakirjan artikkeli) Historisches Lexikon der Schweiz (HLS).  11.8.2009. Bern:  Stiftung HLS. (saksaksi), (ranskaksi), (italiaksi)
Argentiinan ralli 2011

|  Argentiinan ralli 2011 |
| --- | --- |
 6. osakilpailu 13 osakilpailusta kaudella 2011. 


Palkintokoroke
Voittaja:   Sébastien Loeb  Daniel Elena  (Citroën)
Toinen:   Mikko Hirvonen  Jarmo Lehtinen  (Ford)
Kolmas:   Sébastien Ogier  Julien Ingrassia  (Citroën)
Rallin voittaja Sébastien Loeb.
Argentiinan ralli 2011 (virallisesti 31. Rally Argentina 2011) oli Rallin MM-sarjan kauden 2011 kuudes osakilpailu, joka ajettiin 26–29. toukokuuta.
Tulokset

| Sija | Kuljettaja | Kartanlukija | Auto | Aika | Ero | Pisteet |
| --- | --- | --- | --- | --- | --- | --- |
| 1. |  Sébastien Loeb |  Daniel Elena | Citroën DS3 WRC | 4:03.56,9 |  | 25+1 |
| 2. |  Mikko Hirvonen |  Jarmo Lehtinen | Ford Fiesta RS WRC | 4:03.59,3 | +2,4 | 18+2 |
| 3. |  Sébastien Ogier |  Julien Ingrassia | Citroën DS3 WRC | 4:04.04,2 | +7,3 | 15 |
| 4. |  Petter Solberg |  Chris Patterson | Citroën DS3 WRC | 4:04.29,5 | +32,6 | 12+3 |
| 5. |  Mads Østberg |  Jonas Andersson | Ford Fiesta RS WRC | 4:09.13.7 | +5.16.8 | 10 |
| 6. |  Federico Villagra |  Jorge Perez Companc | Ford Fiesta RS WRC | 4:10.45,4 | +6.48,5 | 8 |
| 7. |  Jari-Matti Latvala |  Miikka Anttila | Ford Fiesta RS WRC | 4:15.31,4 | +11.34,5 | 6 |
| 8. |  Matthew Wilson |  Scott Martin | Ford Fiesta RS WRC | 4:17.29,6 | +13.32,7 | 4 |
| 9. |  Hayden Paddon |  John Kennard | Subaru Impreza WRX STI | 4:29.40,7 | +25.43,8 | 2 |
| 10. |  Patrik Flodin |  Maria Andersson | Subaru Impreza WRX STI | 4:37.31,1 | +33.34,1 | 1 |
Lähde:
Muuta

Patrik Flodin uran ensimmäinen piste.
Aiheesta muualla

Kuvia tai muita tiedostoja aiheesta Argentiinan ralli 2011 Wikimedia Commonsissa
Annen amatsoni

| Annen amatsoni |
| --- | --- |
Ohjaaja:  Päivi Kapiainen-Heiskanen
Käsikirjoittaja:  Päivi Kapiainen-Heiskanen
Säveltäjä:   Tapani Rinne (RinneRadio)  Juha Mäki-Patola 
Kuvaaja:   Heta Heiskanen  Harri Räisä  Päivi Kapiainen-Heiskanen 
Leikkaaja:  Harri Räisä
Valmistustiedot
Valmistusmaa:  Suomi
Tuotantoyhtiö:  Mikkelin Mediaali Oy
Ensi-ilta:  5. elokuuta 2023
Kesto:  53 minuuttia
Aiheesta muualla
IMDb 
Infobox OKNimi-testi OK: 
Annen amatsoni on vuoden 2023 suomalainen dokumenttielokuva Anne Mäkeläisestä.  
Nimi vittaa Astuvansalmen amatsoni -performance-ryhmään. Musiikin dokumenttielokuvaan on tehnyt Tapani Rinne.
Elokuva kertoo myös Mäkeläisen kuusimetrisestä teoksesta Ristiinan rantatorilla (2021).
Annen amatsoni on Päivi Kapiainen-Heiskasen kuudes dokumenttielokuva.
Elokuvaa kuvattiin Astuvansalmella, Mikkelin keskustassa, Sulkavan Linnavuorella, Kouvolan Taidepolku-tapahtuman avajaisissa sekä Nuolniemen kyläkauppakeskuksessa Mäntyharjun ja Kouvolan rajamailla.
Elokuvan kaksoisensi-ilta järjestettiin elokuussa 2023; Mikkelissä Elokuvateatteri Ritzissä lauantaina 5. elokuuta 2023 ja Ilokuvafestivaalilla sunnuntaina 6. elokuuta 2023. Elokuvaa esitettiin myös Mad Saturday -tapahtumassa syyskuussa Mikkelissä ja lokakuussa Ristiinan Setälä-salissa.
Aiheesta muualla

Astuvansalmen amatsoni -kotisivu
Pitäjänuutiset 4.8.2023
Ilokuvafestivaali 6.8.2023 (Arkistoitu – Internet Archive)
Yle uutisoi tilataideteoksesta 18.10.2021
Att hyra en kändis

Att hyra en kändis on Jouko Turkan kirjoittama näytelmä. Se sai kantaesityksensä Turkan ohjaamana Teatteri Viiruksessa 30. syyskuuta 1994. Näytelmässä esiintyivät Marika Parkkomäki, Pia Runnakko, Johan Storgård, Mats Långbacka ja Paul Olin. Näytelmä sisälsi kohtauksen, jossa Parkkomäki oli pukeutunut ainoastaan lakritsiin ja kutsui yleisön miespuolisia katsojia eturivista syömään lakritsin päältään.
Atsushi Tamura

Atsushi Tamura (jap. 田村淳, s. 4. joulukuuta 1973) on japanilainen koomikko ja Yōichi Hiruman ääninäyttelijä sarjassa Eyeshield 21. Hänellä on myös j-rock -yhtye Jealkb.
Hän työskentelee koomikkona ja juontajana partnerinsa Ryō Tamuran kanssa erinäisissä japanilaisissa tv-show'issa, tehden pilkkaa aivan kaikesta ja kaikista (vastaavan tyylinen amerikkalainen tv-ohjelma on Punk'd, jota juontaa Ashton Kutcher).
Aron (sarjakuvahahmo)

| Aron |
| --- | --- |
 Aron, valansa rikkonut Seuraaja
Luoja(t):  Steve Englehart ja Al Milgrom
Kustantamo:  Marvel
Ensiesiintyminen:  Captain Marvel #39 (1975)
Henkilötiedot
Oikea nimi:  Aron
Status:  Kuollut
Ryhmäsidokset:  Seuraajat
Voimat:  Kosminen Voima, joka suo hänelle miltei jumalan kaltaiset kyvyt, rajoittamattomat tieteelliset taidot, kuolemattomuus
Suhteet
Sukulaiset:  Uatu (setä)
Aron on Marvel-kustantamon sarjakuvissa esiintyvä kosminen puolijumala, Seuraajien rotuun kuuluva olento, joka rotunsa muinoin vannoman valan mukaisesti tarkkailee ja arkistoi aurinkokuntamme tapahtumia kehittyneen teknologiansa avulla. Aron kuitenkin poikkeaa rotunsa muista jäsenistä, sillä hän on ensimmäisenä seuraajana rikkonut valansa ja käyttää voimiaan omaksi hyödykseen. Hahmon loivat Steve Englehart ja Al Milgrom. Ensiesiintyminen tapahtui amerikkalaisen Captain Marvel -lehden numerossa 39 (heinäkuu 1975).
Historia

Aron syntyi muiden Seuraajien tapaan näiden enigmaattisten olentojen kotiplaneetalla ja sai syntyessään rotunsa jumalalliset voimat. Hän osallistui aktiivisesti Rick Jonesin ja Kapteeni Ihmeen välisen vuorovaikutuksen tarkkailemiseen ja osallistui muiden Seuraajien kera Uatua vastaan nostettuun oikeudenkäyntiin. Myöhemmin Aronin nähtiin tukevan Uatua.
Aron päätti pitkällisen itsetutkiskelun jälkeen hylätä rodulleen vannomansa valan ja siirtyä maapallolle osallistumaan supersankarien elämien manipulointiin. Hän usutti Lohikäärmemiehen Hulktarta ja Ihmetyttöä vastaan. Hänen onnistui myös saamaan haltuunsa Möykyn ja Ihmetytön ihosoluja. Aron tarkkaili Ihmenelosten taistelua Painovoimaa vastaan ja kiinnostui syvästi Infernon vaikutuksista.
Aron liittoutui lopulta Kauhunelosten kanssa taistellakseen Ihmenelosia vastaan, mutta kääntyi pian liiton solmimisen jälkeen Kauhunelosia vastaan. Aron loi teknologisella tietämyksellään kloonit Ihmenelosista ja Kauhunelosista vaivuttaen samalla alkuperäiset syvään tiedottomuuden tilaan. Aron tarkkaili intensiivisesti vankiensa unia ja seurasi samalla kopioidensa synnyttämää vaikutusta näiden toimiessa todellisessa maailmassa. Nämä kloonit hän ajoi taisteluun Ihmenelosten vanhaa vihollista Myyrämiestä vastaan. Lopulta Aronin myötävaikutuksella Ihmenelosten maine oli tuhottu ja nämä olivat muun maailman silmissä rikollisia. Kloonit joutuivat taisteluun Kostajia ja Tohtori Outoa vastaan, mutta vasta oikeiden Ihmenelosten murtauduttua ulos vankiloistaan saatiin kopiot viimein tuhottua. Pettynyt Aron päättikin vastedes tarkkailla vain luomiensa kopioiden unia.
Seuraajien saadessa tiedon Aronin petturuudesta, hänet yritettiin tuoda oikeudenkäyntiin Seuraajien kotimaailmaan. Aron kuitenkin pakeni ja hänen vihansa ihmisiä kohtaan syveni Tohtori Doomin onnistuessa varastamaan osan tämän Kosmisesta voimasta. Aron yritti uudelleen tuhota Ihmeneloset naamioitumalla Uatuksi. Myöhemmin Uatu tuhosi Aronin muuttamalla tämän olemuksen puhtaaksi energiaksi. Muut Seuraajat luonnollisesti tuomitsivat Uatun teon.
Voimat ja varusteet

Aron omaa valtavat psioniset kyvyt, kuten telepatian, kyvyn manipuloida energiaa tahdon avulla ja kyvyn luoda vakuuttavia illuusioita. Aronin yli-inhimillisen monimutkainen älykkyys antaa hänelle mahdollisuuden tarkkailla maapallon ja aurinkokuntamme tapahtumia samanaikaisesti. Aron kykenee muuttamaan itsensä tuntemattomaksi energianmuodoksi, jonka avulla hän kykenee matkustamaan hyperavaruuden kautta paikasta toiseen säilyttäen kuitenkin samalla tietoisuutensa. Aron kykenee myös salaperäisten "deltasäteiden" avulla pitämään itsensä kuolemattomana, mutta kykenee myös kuolemaan mikäli menettää halunsa elää milloin vain.
Ar

Ar tai AR tarkoittaa seuraavia:
Aerolíneas Argentinas, IATA-koodi AR, lentoyhtiö
androgeenireseptori, AR
ansioristi, ar., kunniamerkkityyppi
arabia, ISO 639-1 -koodi ar, kieli
Argentiina, ISO 3166-1 -koodi AR, valtio tai muu maantieteellinen alue
argon, kemiallinen merkki Ar, alkuaine
Arkansas, postilyhenne AR, Yhdysvaltain osavaltio
Asikkalan Raikas, AR, suomalainen urheiluseura
kaiken varalta, A/R, englannin sanoista (against) all risks, vakuutustyyppi.
lisätty todellisuus, englanniksi augmented reality (AR).
Asopós

Asopos (m.kreik. Ἀσωπός, Asōpos, lat. Asopus) tai Asopós (kreik. Ασωπός) voi viitata seuraaviin
Asopos, joenjumala kreikkalaisessa mytologiassa
Asopós, joki Boiotiassa Kreikassa, virtaa Kithairónas-vuorelta Eteläiseen Euboianlahteen
Asoṕos, joki Sikyoniassa Peloponnesoksella Kreikassa, laskee Korintinlahteen
Asopós, joki Thessaliassa Kreikassa, virtaa Oítivuorelta Maliakóslahteen
Asopós, kylä ja Monemvasián kunnan kunnallisyksikkö Lakonian alueyksikössä Peloponnesoksen alueella Kreikassa
Asopos

Asopos (m.kreik. Ἀσωπός, Asōpos, lat. Asopus) oli kreikkalaisessa mytologiassa jokijumala, joka sai nimensä kahden eri joen (nykyisin Asopós) mukaan – toinen näistä virtasi Boiotiassa (Boiotian Asopos) ja toinen Sikyoniassa.
Asopoksen vanhemmiksi nimetään lähteestä riippuen Okeanos ja Tethys, Poseidon ja Pero tai Zeus ja Eurynome. Asopoksella itsellään oli puolisonsa Metopen kanssa kaksi poikaa ja joko kaksitoista tai kaksikymmentä tytärtä. Näiden nimet vaihtelevat eri lähteissä, mutta yleensä lähteet ovat yksimielisiä siitä, että Aigina oli hänen tyttärensä ja Aiakos siten hänen lapsenlapsensa.
Zeuksen siepattua Aiginan Asopos etsi turhaan tytärtään. Lopulta Sisyfos paljasti hänelle Zeuksen olevan teon takana, jolloin Asopos vannoi kostoa. Zeus kuitenkin pysäytti tämän hyökkäyksen salamallaan. Tämän tapahtuman kerrotaan olleen alkuperä joella oleville hiiliesiintymille.
Annemieke Bouma

| Mitalit | Mitalit | Mitalit |  |
| --- | --- | --- | --- |
|  Bouma kuvassa oikealla. Kuva vuodelta 1971. |  Bouma kuvassa oikealla. Kuva vuodelta 1971. |  Bouma kuvassa oikealla. Kuva vuodelta 1971. |  |
Maa:   Alankomaat
Naisten yleisurheilu
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Pronssia | Katowice 1975 | Korkeushyppy |  |
Annemieke Bouma (s. 12. maaliskuuta 1956) on alankomaalainen yleisurheilija, joka kilpaili korkeushypyssä. Hän edusti seuratasolla AV Haarlemia. Bouma voitti pronssia sisäratojen EM-kisoista 1975 tuloksellaan 180 senttimetriä.
Bouma voitti maansa mestaruuden kahdesti, ulkoradoilla vuonna 1974 ja sisäradoilla vuonna 1976. Hän paransi Alankomaiden ennätystä yhteensä kuusi kertaa ja seuransa ennätystä 40 kertaa.
Henkilökohtaiset ennätykset

Korkeushyppy: 184 cm (1974)
Arne Garborg

Arne Garborg
Olav Rustin maalaama Garborgin muotokuva vuosilta 1912–1914.
Garborgin lapsuudenkoti ja nykyinen kotimuseo Timessä.
Arne Garborg (Aadne Eivindsson Garborg) (25. tammikuuta 1851 – 14. tammikuuta 1924) oli norjalainen kirjailija. Hän pyrki edistämään uusnorjan käyttöä kirjallisuudessa ja muun muassa käänsi Odysseian uusnorjaksi.
Garborg julkaisi uusnorjankielistä sanomalehteä Fedraheim. Isänmaallisuuden ja uskonnon sijasta  Garborg tarttui teoksissaan ajan polttaviin kysymyksiin ihmisten elämässä ja tavallisten ihmisten mahdollisuuksiin vaikuttaa poliittiseen päätöksentekoon. Garborgin kirjoituksia luettiin Suomessa tarkkaan, ja niitä pidetään[lähde? ] yhtenä innoittajana Suomessa silloin virinneille kansallisen kirjallisuuden pyrkimyksille.
Garborgin puoliso oli kirjailija Hulda Garborg.
Teokset

Ein Fritenkjar (1878)
Bondestudentar (1883)
Forteljingar og Sogar (1884)
Mannfolk (1886)
Uforsonlige (1888)
Hjaa ho Mor (1990)
Kolbotnbrev (1890)
Trætte Mænd (1891)
Fred (1892)
Jonas Lie. En Udviklingshistorie (1893)
Haugtussa (1895) (Runoja)
Læraren (1896)
Den burtkomme Faderen (1899)
I Helheim (1901)
Knudahei-brev (1904)
Jesus Messias (1906)
Heimkomin Son (1906)
Dagbok 1905–1923 (1925–1927)
Tankar og utsyn (1950)
Teokset > Suomennetut teokset

Kadotettu isä (Den burtkomme faderen); suom. Irene Mendelin, Otava 1904
Kyläkertomuksia (Forteljingar og sogur), novellikokoelma; suom. Minna Canth; G. W. Edlund 1886
Leiv; suom. Loiva, Wiipuri: Kurikka 1888 (eripainos Wiipurin Sanomista)
Paholaiselle luvattu; suom. Niilo Kivinen, Waasan painoyhtiö 1886
Rauha (Fred); suom. Katri Ingman, Suomen kirja 1946
Talonpoikais-ylioppilaita (Bondestudentar); suom. F.A.C. (= Fredrik Alfred Castrén), Kuopion uusi kirjapaino 1891
Kilvoittelija (Laeraren, 1896)
Aiheesta muualla

Kuvia tai muita tiedostoja aiheesta Arne Garborg Wikimedia Commonsissa
Lisää luettavaa aiheesta Arne Garborg on Wikiaineistossa
Vapaasti ladattavia Arne Garborgin e-kirjoja Projekti Lönnrotilta sekä Project Gutenbergiltä
Arne Garborgin kaikki teokset. (norjaksi)
Artturi Salokannel

Artturi Salokannel, aik. Stenbacka (21. helmikuuta 1890 Mikkelin pitäjä – 30. lokakuuta 1946 Leppävaara, Espoo) oli suomalainen lääkäri ja Suomen Terveydenhoitolehden päätoimittaja.
Salokanteleen vanhemmat olivat ratamestari Jaakko Stenbacka ja Ida Eerola. Hän pääsi ylioppilaaksi Kotkan yhteiskoulusta 1907 ja valmistui lääketieteen kandidaatiksi 1912 ja lääketieteen lisensiaatiksi 1920.
Salokannel oli Takaharjun parantolan alilääkärinä 1919–1925 ja Halilan parantolan alilääkärinä 1925–1926. Suomen Terveydenhoitolehden päätoimittajana hän oli 1934–1946.
Julkaisuja

Kun Jussilan tuvassa pakinoitiin keuhkotaudista. Kirjanen / Keräystoimikunta vähävaraisten keuhkotautisten hyväksi, n:o 3. Helsinki 1914, 2. painos 1917
Lääkärin kokemuksia ja mietteitä Suomen nuorukaisille ja neitosille. WSOY 1925
Onko minussa keuhkotauti?. Lentokirjanen / Tuberkuloosin vastustamisyhdistys, n:o 7. Helsinki 1927, 2. uus. painos 1930, uusi painos 1937
Terveyskirja. WSOY 1929, 2. uus. painos 1930, 3. uus. painos 1935, 4. uus. painos 1941
Terve elämä : terveyden, työkunnon ja elämänilon ohjeita nuorisolle; kirj. Artturi Salokannel, Arvo Vartia. Kouluhallituksen hyväksymä kansakoulun jatko-opetuksen oppikirjaksi. WSOY 1931, 5. uus. painos 1954, 7. painos 1962
Miten keuhkotautisen on järjestettävä hoitonsa kotioloissa. Lentokirjanen / Suomen tuberkuloosin vastustamisyhdistys, n:o 9. Helsinki 1932, 4. painos 1945
Terveysoppi; kirj. Artturi Salokannel, Arvo Vartia. WSOY 1933, 2. uus. painos 1941
Suomen tyttöjen ja poikien oma terveysopas; kirj. Artturi Salokannel ja Severi Savonen. Suomen tuberkuloosin vastustamisyhdistyksen julkaisu, n:o 25. Porvoo 1935, näköispainos Ylioppilaiden terveydenhoitosäätiö, Helsinki 2002
Terveysoppi : oppikouluja varten; kirj. Artturi Salokannel, Arvo Vartia. WSOY 1942, 5. painos 1956
Avioliitto : lääkärin ajatuksia nykyhetken nuorille. Suomen nuorten kristillinen liitto, Helsinki 1942
Sami niedai ja kandai teärvasvuodaoappa; Artturi Salokannel, Severi Savonen ; samas jorgalii Aslak Guttorm ; kovaid sargui Alvar Outakka. Lapin sivistysseuran julkaisuja n:o 11.  Sami cuvgitusseärvi ja Suoma tuberkulosi vuostalastimseärvi, Helsinki 1942
Lääkärin ajatuksia sukupuolikysymyksestä nykyhetken nuorille; Artturi Salokanteleen kirjasen Avioliitto uudistettu ja laajennettu laitos. Suomen nuorten kristillinen liitto, Helsinki 1943, 2. painos 1945 (Digitoituna Kansalliskirjastossa)
Pieniä hermopillereitä : lyhyitä kirjoituksia henkisen terveyden hoidosta; toim. Artturi Salokannel. Otava 1943, 2. painos 1945
Suomennoksia

Bengt Nylund : Me ja sairautemme : muutamia ajatuksia ja kokemuksia. WSOY 1927 (alkuteos Vi och vår sjukdom)
H. I. Schou ; Sielullisia ristiriitoja : kahdeksan käytännöllisen psykologian ja psykiatrian luentoa sielunpaimenille ; ruotsinkielisestä painoksesta suomentanut Artturi Salokannel. WSOY 1935
Aquivaldo Mosquera

| 0 | 1 | 2 |
| --- | --- | --- |

Henkilötiedot
Koko nimi: Aquivaldo Mosquera Romaña
Syntymäaika: 22. kesäkuuta 1981 (ikä 43)
Syntymäpaikka: Apartadó, Antioquia, Kolumbia
Pelipaikka: puolustaja
Pituus: 182 senttimetriä
Seura
Seura: Club América
Seurat
| Vuodet | Seura | O (M) |
| 2000–2005 2005–2007 2007–2009 2009– | Atlético Nacional Pachuca Sevilla Club América | 102 (7) 83 (7) 37 (0) 0 (0) |
Maajoukkue
| 2005– |  Kolumbia | 17 (1) |
 Seurajoukkueuran tilastot kattavat vain kansalliset sarjat, päivitetty 1. heinäkuuta 2009.  Maajoukkueuran tilastot päivitetty 18. marraskuuta 2008.
Aquivaldo Mosquera Romaña (s. 22. kesäkuuta 1981 Apartadó, Antioquia, Kolumbia) on kolumbialainen jalkapalloilija, joka edustaa Meksikon pääsarjassa pelaavaa Club Américaa. 182 senttimetriä pitkän Mosqueran pelipaikka on puolustaja.
Ammattilaisuransa aikana Mosquera on edustanut myös Atlético Nacionalia kotimaassaan (2000–2005) ja meksikolaista Pachucaa (2005–2007). Sevillan riveihin hän siirtyi kesällä 2007.
Mosqueran uran huippuhetkiin lukeutuvat Pachucassa saavutetut kaksi Meksikon mestaruutta ja CONCACAF Champions' Cupin (2007) sekä Copa Sudamericanan (2006) voitot.
Kolumbian joukkue – Copa América 2011
1 N. Ramos |
2 Zapata |
3 Yepes |
4 Bolívar |
5 Anchico |
6 Sánchez |
7 Armero |
8 Aguilar |
9 Falcao |
10 Cuadrado |
11 Rodallega |
12 N. Martínez |
13 Guarín |
14 Perea |
15 Valencia |
16 Soto |
17 Moreno |
18 Zúñiga |
19 Gutiérrez |
20 A. Ramos |
21 J. Martínez |
22 Mosquera |
23 Castillo |
Valmentaja Gómez